open-index/open-wikipedia-markdown huggingface dataset:
Txori Gorribizia

link=//upload.wikimedia.org/wikipedia/commons/thumb/9/9c/Wadang-zhuque.jpg/200px-Wadang-zhuque.jpg|thumb|200x200px| Zhū Què eskultura azulejuan.
**Txori gorribizi** (txineraz 朱雀 ), japonieraz **Suzaku** izenez ere ezaguna, Japoniako mitologiako lau jainkozko munstroetako bat izendatzeko erabiltzen den hitz japoniarra da, **Kyoto** hiriko puntu kardinalen babesleen ordezkaria. Koreeraz **Ju-jak** eta **Chu Tước** vietnamieraz deitua:

## Astronomia 
Txinako konstelazioak txinatar, korear eta japoniar kartografoek erabili zituzten.
## Izarrak 

## Agerraldiak 
* Suzaku, «Code Geass» anime serieko pertsonaia nagusia.
* Suzaku, «Yami no Matsuei» anime serieko Asato Tsuzukiren lau jainko zaindarietako bat.
* Fushigi Yūgi animean ere, Byakko, Seiryu eta Genburekin batera, lau jainkoetako bat da.
* Yū Yū Hakusho animean ere hiria infernua kontrolatzen duten lau munstro handietako bat da, Byakko, Seiryu eta Genburekin batera.
* *Digimon* animean, Suzaku Mundu Digitala babesten duten Lau Piztia Sakratuetako bat bezala azaltzen da (Zhuqiaomon).
* Samurai Deeper Kyo mangan, Mizuchiren 4 erasoetako bat da.
* Suzaku, «Beyblade» seriean, Kai's bit piztia gisa agertzen da (Dranzer amerikar bertsioetan).
* Suzaku da Akatsukiko Itachi Uchiha-k *Naruto*-n daraman eraztunaren izena.
* «Shin Megami Tensei» bideo-jokoen sagan ere agertzen da fusio eta dei egin dakiokeen pertsona gisa.
* *Inuyasha*-n Ninja Deabruen kide gisa agertzen da, loreen Suzaku izenpean.
* Rosario + Vampire mangan, Suzaku bat agertzen da txinatar zigilu baten deialditik
* *Blue Dragon Ral Grad* mangan, fenix gorria beste itzal mitikoetako gisa agertzen da.
* Devil Survivor 2 The Animation animean, Suzaku da Hibikik deitu dezakeen deabruetako bat.
* Sousei no Onmyouji animean, Suzaku da Shimon Ikarugaren izenburua, 12 zaindarietako bat.
* Ao no Exorcist mangan (eta geroago animerako egokitzapena) Tatsuma suguro monjearen familia-kide gisa agertzen da.
* Against the Gods Txinako web-eleberrian, txori gorribizia su motako hiru piztietako bat da, fenixarekin eta urrezko belearekin batera.
* *Overwatch*-en errukiaren jantzi kosmetikoa da
* Xenoblade Chronicles 2 bideo-jokoan, Suzaku Blade aliatu bat da, Vandham-en laguna dena (Amerikako bertsioan Roc du izena).
* Final Fantasy XIV: Stormblood bideo jokoan, Hell's Kier epaiketan aurkari gisa agertzen da Suzaku.
* Final Fantasy Type-0 bideo-jokoan, Suzaku da herrialde nagusia, Rubrum izenekoa, non klase zero eta magiaren «Akademia» bizi den.

## Erreferentziak 
## Ikus, gainera 
* Byakko mendebaldea eta aire elementua adierazten duen tigre zuria da.
* Seiryu ekialdea eta ur elementua adierazten duen herensuge urdin bat da.
* Genbu, dortoka eta sugearen arteko aleazioa da;iparraldea adierazten du, eta, bere elementua, lurra da.

## Kanpo estekak
Morten P. Meldal

**Morten Peter Medal** (Kopenhage, 1954ko urtarrilaren 16a) daniar kimikaria da. 2022ko Kimikako Nobel Saria jaso zuen Carolyn Bertozzi eta Karl Barry Sharplessekin batera klik kimika eta kimika bioortogonalaren garapenagatik.

Ingeniaritza kimikoa ikasi zuen Danimarkako Unibertsitate Teknologikoan eta Kopenhageko Unibertsitateko irakaslea da.
Ospitalea etxea

thumb|250px|Etxearen sarrera nagusia.
**Ospitalea etxea**ren Nafarroa Beherako Irisarri herriaren erdialdean altxatzen den eraikin handia da. Lehenengo aztarnak XII. mendekoak dira; orduan, Maltako Ordenako bigarren komandantzia izan zen. Ospitaleko Zaldunek leku hartan Erdi Aroan altxatu zutenaren ordez eraiki zen egungo etxea, XVII. mende hastapenetan. Monumentu Historiko gisa sailkatua dago. Egun, Ondarearen Hezkuntza Zentroaren egoitza da. 

## Historia 
Etxea 1607an eraiki zuen Martin de Larreak, Ospitaleko Zaldunen komandanteak, Montgomeryren inbasioan suntsitutako komandantzia zaharra ordezkatuz. Eraikin honek Maltako Ordena eta Compostelako erromesaldia (1186an aipatutako ospitalea) gogoratzen ditu. Laukizuzenaren lau ertzetan egoitza feudal baten itxura gogorarazten duten talaia euskarriak geratzen dira. Eraikinak hiru solairu zehazten ditu. Ganbara bao angeluzuzenek argiztatzen dute. Ekialdeko fatxadan, sarrerako ateak, bere erdi-puntuko arkuaren gainean, eraikuntza aipatzen duen inskripzio bat darama, espainiarrek 1814an kaltetutako Martinen armarria erakusten zuena.

## Ondarearen Hezkuntza Zentroa 
Gaur egun, Pirinio Atlantikoetako Kontseilu Orokorrak osoki zaharberritua, Ospitaleak, urtean zehar ondare-eskoletarako edo, opor garaian, egonaldi ludiko-edukatiboan gazteei harrera egiten die; turista taldeei eta familiei baita ere. Leku horren historia eta Ospitaleko Zaldun misteriotsuak deskubritzea eskaintzen die. Halaber, aldi baterako erakusketak eta mediateka bat ere eskaitzen du zentroak. Bestalde, bisitak, harrizko eraikin gotorraren eta barneko eremuaren itxura garaikidearen arteko uztartze harmoniatsuaz gozatzeko parada ematen du.

## Erreferentziak 
## Kanpo estekak 
* Centre d'Education au Patrimoine Ospitalea.
1991ko Azpeitiko Euskal Antzerki Topaketak

**1991ko Azpeitiko Euskal Antzerki Topaketak** gertakari honen 9. Edizioa izan zen. Abenduaren 1etik 21era arte ospatu zen Zelaitxo aretoan. Hala ere, herriko kaleetan zehar ere ekintza eta antzezlan batzuk ere egin ziren. Aipagarria da urte honetan topaketei izena aldatzen zaiela, izan ere, *Euskal Antzerki Topaketak* izatetik *Euskadiko Euskal Antzerki Topaketak* izatera pasatzen da. Aldaketa hau, 2002ko ediziora arte mantendua, euskara hutsezko antzerki topaketa bakarra izateagatik egiten da, baita bertara Euskal Herri osoko antzerkigileak hurbiltzen zirelako ere. 

Edizio honetan Agustin Zubikarairi omenaldia egin zitzaion, antzerki munduan hainbat urtetan egindako lan handiagatik. Hala ere, beste urteetan ez bezala, irrati lehiaketa ez zen omendu honi buruzkoa izan, izan ere, Toribio Alzagaren heriotzaren 50.urteurrena izanik, honi buruz egitea erabaki zen.  Ikasleen irratsaio hauek Herri Irratian izan izan ziren entzungai.

1991ko epaimahaiaren saria, talde profesionalari, In Fraganti eta Bederen 1 taldeek banatu zuten, eta talde amateurrari Bordaxuri Taldeak "Berantenaz seietan” lanarekin. Kartelaren egilea Imanol Guridi izan zen, lehiaketa bidez.
thumb|326x326px|1991ko Azpeitiko Euskal Antzerki Topaketetako kartela
Irrati lehiaketan, Azpeitiko Institutuko ikasleek irabazi zituzten bi sariak. 

## Antzezlanak 
## Eskola antzerkiak 
## Erreferentziak 
## Kanpo estekak
Bankuen jauregia

**Bankuen jauregia**, italieraz *Palazzo dei Banchi*, Italiako Bolonia hirian dagoen jauregi bat da, Piazza Maggioren.

1412 eta 1568 artean eraiki zen.
PCA agar

**PCA agarra** (**Plaka-kontaketaren agarra** ere deitua, PCA ingelesezko sigletan) mikrobiologiako laborategietan erabiltzen den hazkuntza-ingurune solidoa da, bakterio aerobio totalen zenbakia ezagutzeko erabiltzen dena. Hazkuntza-ingurune orokorra da, mikrobio askoren hazkuntza ahalbidetzen dituena (ez baita hautakorra).

PCA agarra asko erabiltzen da ur eta janarien industrietan, bertako produktuen azterketa mikrobiologikoak egiterakoan.

Hazkuntza-ingurune honek kaseina du, bakterioen eskakizun nutritibo asko (nitrogenoa, karbonoa, bitaminak eta mineralak) asetzen dituena. Legamiaren estraktua ere badu, beste bitamina batzuen (B taldekoak, batez ere) iturria dena. Eta daukan glukosa, azkenik, bakterioen energia-iturria da .

Plakan egindako isurketaren metodoa erabili ohi da PCA agarrarekin: laginaren mililitro bat Petri plaka batera isurtzen da. Gero, PCA agar urtua (45º C-etan) botatzen zaio gainera eta emeki mugitzen da plaka, lagina hazkuntza-ingurunearekin nahas dadin . Agarra solidotzen denean, plakak inbertituta inkubatzen dira.

Aerobio totalen hazkuntza egokia izan dadin garrantzitsua da oso inkubazioaren tenperatura eta epea. Inkubazioa 48 ordutan eta 37º Cº-tan egin ohi da, baina 5 egunetan eta 22º C-tan ere egin daiteke; azken kasu honetan, onddoak ere haziko dira.

## Erreferentziak 
## Kanpo estekak
You.com

**You.com** pribatutasunari lehentasuna ematen dion bilaketa motorra da. Bilaketaren emaitzak laburbiltzeko webguneen kategoriak erabiltzen ditu, eta ez esteken zerrenda ohiko bilaketa-motorra gehienek bezala. Salesforceko langile ohiek sortu zuten bilaketa-motorra, eta bere beta bertsio publikoa 2021eko azaroaren 9an argitara eman zuten. Elkarrizketa batean, Richard Socher sortzaileetako batek esan zuen pribatutasun- eta pertsonalizazio-oreka duen bilaketa-motorra nahi zutela sortu.

## Historia 
Webgunea 2020an sortu zuten Salesforceko bi enplegatu ohik, Bryan McCannek eta Richard Socherrek. 2021ean beta bertsioa argitara eman nahi zutela iragarri ondoren, 20 milioi dolar jaso zuten Marc Benioff milioidunarengandik,  Salesforce enpresako sortzailearengandik.

2022ko martxoan, konpainiak YouWrite (GPT-3 testu-sorgailua) kaleratu zuen, mezu elektronikoak eta bestelako dokumentuak idazteko.

## Bilaketaren emaitzak 
Bilaketa-motorrak bilaketa-emaitzak erakusten ditu webguneen arabera ordenatuta. Adibidez, Reddit webgunean aurkitutako emaitzen bilduma bateratua. Kategoriak erabiltzaileak sailkatu ditzake, bere interesen arabera pertsonalizatu ditzake.

You.com-ek ez ditu erabiltzaileen IP helbideak gordetzen eta ez du jasotzen erabiltzaileen informazioa gero iragarkiak bideratzeko. You.com-ek bi aukera eskaintzen ditu: modu pertsonala eta modu pribatua, azken hau konfidentzialagoa. Modu pertsonalean ez bezala, modu pribatuan You.com-ek ez ditu erabiltzaileen bilaketak gordetzen, ez ditu IP helbideak You.com-eko bazkideekin partekatzen eta ez du egindako bilaketari buruzko informazioa biltzen.

## Harrera 
You.com-ek iruzkin positiboak jaso ditu, oro har, eta azpimarratuena informazioa antolatzeko modua izan da, *The Verge*-k liluragarritzat jotzen duena.

## Erreferentziak 
## Kanpoko estekak 
* You.com (Webgune ofiziala).
Konozibe samur

**Konozibe samurra** (*Conocybe tenera*) *Bolbitiaceae* familiako onddo espezie bat da. Ez da jangarria, oso haragi gutxi du.

## Deskribapena 
**Kapela:** 1 eta 3 cm bitarteko diametrokoa, mehea eta mintzezkoa, forma koniko-kanpai itxurakoa du, gero zabaldu egiten da eta titi bat darama. Oso higrofanoa da eta ertzak ildaskatuak ditu, arre-lehoi kolorekoa, hezetasunarekin ilunagoa eta eguraldi lehorrean zurbildu egiten da.

**Orriak:** Itsatsiak, ia libreak, estuak eta krema-kanela kolorekoak.

Orri libreak: Oinera hurbiltzen diren orriak, baina ukitzen ez diotenak.

**Hanka:** Mehea, luzea eta fistulosoa, hasieran zurixka eta gero okre-horixka kolorekoa. Fin ildaskatua luzetara, eta pruina du goialdean.

**Haragia:** Mehea, hauskorra eta gorrixka, usain nabarmenik gabea eta zapore gozo samarrekoa.

**Etimologia:** *Conocybe* terminoa grekotik dator, konoa esan nahi duen "cono" hitzetik eta burua, kasko konikoa, esan nahi duen "cybe" hitzetik. *Tenera* epitetoa berriz latinetik dator, samurra, delikatua, leuna esan nahi duen "tenera" hitzetik

## Jangarritasuna 
Ez da jangarria

### Nahasketa arriskua 
*Semiglobata* aldaerak globo-erdi formako kapela du, kolore motelak eta espora handiak. Nekez bereiz daitezken antzeko perretxiko talde handi samarreko bat da.

## Sasoia eta lekua 
Udaberrian eta udazkenean, belardietan eta lorategietan, bideen ertzetan, larreetan eta abarretan.

### Banaketa eremua 
Mundu osoan barreiatzen da, kontinente guztietan zehar, Antartikan izan ezik, eta habitat ugaritan garatzen da.

## Galeria 

Fitxategi:Conocybe tenera bat.jpg
Fitxategi:Conocybe tenera bi.jpg
Fitxategi:Conocybe teners hiru.jpg
Fitxategi:Conocybe tenera lau.jpg

## Erreferentziak 
## Kanpo estekak
Carolin Crawford

**Carolin Susan Crawford** (Guildford, Erresuma Batua, 1963) komunikatzaile zientifiko britainiarra da, astrofisikako ikertzailea, hizlaria, Cambridgeko Astronomia Institutuko astronomo publikoa, eta Emmanuel Collegeko (Cambridge) bekaduna.

## Biografia 
Crawfordek Tripos Matematikak ikasi zituen eta Matematikako Gradua lortu zuen Newnham Collegen, Cambridgen, 1985ean. 1988an, bere doktoregoa lortu zuen Astronomia Institutuan (Cambridge) hozte-fluxuei buruz egindako ikerketaren bidez, Andrew Fabianek gainbegiratuta.

### Karrera eta ikerketa 
Doktoretza egin ondoren, Crawfordek doktoretza eta ikerketa ondoko beka batzuen bidez egin zuen aurrera Balliol Collegen, Oxforden, Astronomia Institutuan, Trinity Hallen, Cambridgen eta Newnham Collegen, Cambridgen. 1996tik 2007ra, Royal Society Universityren ikerketa-beka bat du.

2004an Cambridgeko Emmanuel College ikastetxean bekadun eta irakasle hautatu zuten, eta orain Fisikako graduaurreko tutore ere bada. Kargu hori betetzen du Astronomia Institutuan hedapeneko ofizial gisa duen eginkizunarekin batera, 2005ean hartu baitzuen lehen aldiz.

Crawforden ikerketa-interes nagusiak X izpien behaketak, optikoak eta hurbileko infragorriak konbinatzea dira, galaxia masiboen inguruan gertatzen diren prozesu fisikoak aztertzeko talde galaktikoen nukleoan.  Bereziki, kluster barruko ingurune beroaren, gas ionizatu beroko harizpien, hodei molekular hotzen, izar-eraketaren eta erdiko zulo beltz supermasibotik irteten den erradio-plasmaren arteko elkarreragin konplexua aztertzen du.

Crawfordek hitzaldi publikoak, mintzaldiak, tailerrak eta eztabaidak egiten ditu Erresuma Batu osoan, eta haratago, astronomiaren arloko gai ugaritan. Zientzia-dibulgazioko aurkezpenak egiten dizkie aldizka 4.000 pertsonari baino gehiagori urtean. Komunikabideetan ohikoa da, eta agerraldi ugari izan ditu *In Our Time* eta *Home Planet* saioetan *BBC Radio 4-*n. 

## Erreferentziak
Xuberaxain-Harri trikuharria

**Xuberaxain-Harri trikuharria** Nafarroa Beherako Mendibe herrian, Basaburu auzoan dagoen monumentu megalitiko ospetsua da. Jose Migel Barandiaranek aurkituz zuen. Armiagako tontorraren hegoaldean. Neolitoa garaian altxatua izan zen.

## Erreferentziak 
## Kanpo estekak 
* Mapa eta argazkiak.
Ilse Cleeves

**Lauren Ilsedore Cleeves**, **Ilse Cleeves** izenez ezagunagoa (AEB, XX. mendea) astrofisikari estatubatuarra da, disko protoplanetarioen ikerketan espezializatua.

## Ibilbidea 
2015etik 2018ra, Cleeves Smithsoniano Behatoki Astrofisikoko kide izan zen. Hori baino lehen, doktoregoa jaso zuen Michigango Unibertsitatean Edwin Berginen begiradapean. 

Disko zirkumestelarren  sinadura astrokimikoetan aditua da. Masa txikiko izarren inguruan eratzen ari diren planeta-sistema gazteen kimika, konposizioa eta egitura aztertzen ditu, *Atacama Large Millimeter Array* eta *Herschel Space Observatory-ren* eredu teorikoak eta behaketak erabiliz. Lurreko uraren jatorria ere aztertu du.
## Sariak 
* 2018an, *American Astronomical Society* elkartearen *Annie Jump Cannon saria* jaso zuen Cleevesek, «Planeten eta disko protoplanetarioen eraketan egindako lan berritzaileagatik».
* 2019an, Cleevesi *Packard Fellowship* bat eman zitzaion.

## Erreferentziak 
## Kanpo Estekak 
Ilse Cleevesen twitter orria
Marietxe trikuharria

**Marietxe trikuharria** edo **Gaztenia trikuharria** Nafarroa Beherako Mendibe herrian, Basaburu auzoan dagoen monumentu megalitiko ospetsua da. Herri inguruan dago, lursail partikular batean. Trikuharria posizio nagusi batean dago, artzaintzari eskainitako muino batean; tumulua guztiz desagertu da, nekazaritza jarduera ez oztopatzeko berdinduta.

## Deskribapena 
Hilobiko ganbera bertako jatorriko kuartzo zuriko hareharrizko ortostatoek mugatzen dute. Forma apur bat trapezoidala du, zabalagoa ohe aldean sarreran baino. Multzoak 3 m. luze eta 1,40 m. zabal neurtzen ditu, gutxi gorabehera. Estalkia eta gau-lauza hareharri gorrikoak dira, eta horrek esan nahi du beste nonbaitetik ekarriak zirela, Armiagako menditik edo Urtxurritik.

## Bibliografia 
* Alain Beyneix, *Monuments mégalithiques en Aquitaine, Saint-Cyr-sur-Loire*, Éditions Alan Sutton, 2009, 96 or. (), 57 or. 

## Erreferentziak 
## Kanpo estekak 
* Ibilbidea bideo bidez.
* :POP: la plateforme ouverte du patrimoine webgunea.
* :[www.piedrolos.com/htm/monumentos-megaliticos-dolmenes-cromlechs-menhires/navarra-nafarroa/baja-navarra-basse-navarre-nafarroa-bahera/marietxe.htm Marietxera heltzeko ibilbidea.]
Daniel Chester French

**Daniel Chester French** (Exeter, New Hampshire, 1850eko apirilaren 20, Stockbridge, Massachusetts, 1931ko urriaren 7a) estatubatuar eskultorea izan zen.

Eskultore izateko prestatu zen anatomia eta marrazketa ikasten, eta zazpi urte eman zituen Florentzian Thomas Ball eskultorearen estudioan. Estatu Batuetara itzulita, bere estudioa ireki zuen, lehenik Washingtonen eta gero Bostonen eta New Yorken.

Conford hiriak 1875ean enkargatutako *The Minute Man* lanarengatik lortu zuen errekonozimendua. Bere lanik ezagunena Abraham Lincolnen estatua monumentala da Washingtongo Lincoln Memorialean. H. Augustus Lukemanekin batera, Pulitzer Sariaren urrezko domina diseinatu zuen.

Eskulturako Elkarte Nazionalaren sortzailea eta Arteen eta Zientzien Ameriketako Estatu Batuetako Akademia, Diseinuko Akademia Nazionala eta Amerikako Arte eta Letren Akademiako kidea izan zen.

## Iruditegia 

Lincoln statue.jpg|*Abraham Lincoln* (1920) Lincoln Memorial, Washington, DC
Minute Man, Daniel Chester French, Concord MA.jpg|*The Minute Man* (1874) Concord, Massachusetts
Almamater crop.jpg|*Alma Mater* (1903), Columbia University, Manhattan, New York City
John Harvard statue.jpg|*John Harvard* (1884), Harvard Yard, Harvard University, Cambridge, Massachusetts
2004-08-08 1580x2800 chicago republic.jpg|Statue of the Republic, (1893), Chicago
Oreillymemorial.jpg|John Boyle O'Reilly Memorial (1897), Boston, Massachusetts
Central Park NYC - Richard Morris Hunt Memorial by Daniel Chester French - IMG 5761.JPG|*Architecture* (1901), Richard Morris Hunt Memorial
Commodore George Hamilton Perkins crop.jpg|Statue of George H. Perkins (1902), New Hampshire State House, Concord, New Hampshire
Civil War Monument to Melvin Brothers, Sleepy Hollow Cemetery, Concord, MA - March 2016.JPG|*Melvin Memorial* (1908), Sleepy Hollow Cemetery, Concord, Concord, Massachusetts
Fountain at Dupont Circle.JPG|Dupont Circle Fountain (1921), Dupont Circle, Washington DC
RussellAlgersfoundGCircParkdetroit.jpg|Russell A. Alger Fountain (1921), Detroit
Lady Wisconsin.jpg|*Wisconsin* (1920), Wisconsin Capitol Building, Madison, Wisconsin
Westinghouse Plaque Schenley Park.JPG|*Westinghouse Memorial* (1930), Pittsburgh, Pennsylvania.
George Westinghouse Memorial2.jpg|*American Youth, Westinghouse Memorial* (1930), Pittsburgh, Pennsylvania
Jurisprudence by DC French.jpg|*Jurisprudence*, Federal Building, (1910) Cleveland, Ohio
P1058695a.jpg|*The Spirit of Life* (1915), Congress Park, Saratoga Springs, NY
EB1911 Plate VI. v24, pg.507, Fig 2.jpg|*Indian Corn*
Death and the sculptor.jpg|*Death and the Sculptor* (1893), Boston
Thomas and Alice, Gallaudet University.jpg|Thomas Hopkins Gallaudet eta Alice Cogswell (1889), Gallaudet University, Washington, DC
2010 Appellate courthouse Daniel Chester French Justice.jpg|*Justice* (1900), Appellate Division Courthouse of New York State, Manhattan
Law PnP French Philly.JPG|*Law, Prosperity, and Power* (1880–1884), West Fairmount Park, Filadelfia

## Kanpo estekak
Bilboko Antzerki Eskola Jaialdia

**Bilboko Antzerki Eskola Jaialdia - FETABI** edo **Bilboko Unibertsitate Antzerki Jaialdia - FETABI**, baita **Antzerki Eskolen Bilboko Jaialdia** edo soilik **FETABI Jaialdia** (gazteleraz, *Festival de Teatro Universitario de Bilbao* edo *Festival de Escuelas de Teatro de Bilbao*) Bilbon urtero antolatzen den espainiar Estatu osoko antzerki jaialdia da, SGAEk antolatua.

## Historia 
2012 urtean sortu zen, antzerkia eta talentua ezagutarazteko helburuarekin.
[thumb|[Campos Eliseos antzokia|Campos Elíseos Antzokia, non FETABI Jaialdia egiten den.]]
Jaialdian espainiar Estatu osoko antzerki konpainiek hartzen dute parte. Urtero antolatzen da, Bilboko hirian, Campos Elíseos Antzokian.

Antolatzaileak eta antolatzaile-kolaboratzaileak dira: SGAE, SGAE Fundazioa, AISGE (Artistas Intérpretes, Entidad de Gestión de Derechos de Propiedad Intelectual), Bilboko Udala, Kultura Saila, ...

## FETABI Sariak 
Jaialdian zehar, zazpi sari banatzen dira:

* Publikoaren sari berezia (*Premio especial del Público*)
* Jatorrizko idazleen testu onenaren saria (*Premio al Mejor Texto de Autoría Original*)
* Testu Egokitu Onenaren Saria (*Premio al Mejor Texto Adaptado*)
* Zuzendaritza Eszeniko Onenaren Saria (*Premio a la Mejor Dirección Escénica*)
* Emakumezko Aktore Onenaren Saria (*Premio a la Mejor Actriz*)
* Gizonezko Aktore Onenaren Saria (*Premio al Mejor Actor*)
* Ikuskizun Onenaren Saria (*Premio al Mejor Espectáculo*)

2017 urtetik "Gonbidatutako Konpainia FETABI Kupula" Saria (''Premio 'FETABI Cúpula Compañía Invitada''') ere ematen da.

## Erreferentziak 
## Kanpo estekak
Tigre Zuria

**Tigre Zuria** (txineraz: 白虎, pinyineraz: *Báihǔ* ), txineraz **Baihu** izenez ezagutzen dena, Txinako konstelazioetako lau ikurretako bat da. Batzuetan, **Mendebaldeko Tigre Zuria** deitzen zaio (西方白虎). Mendebaldea adierazten du norabideari eta udazkeneko urtaroari dagokionez. **Byakko** izenez ezagutzen da japonieraz, eta **Baekho** koreeraz.
link=//upload.wikimedia.org/wikipedia/commons/thumb/0/08/Asuka_Byako.JPEG/220px-Asuka_Byako.JPEG|thumb

## Zazpi Jauregi 
Beste hiru sinboloekin bezala, *zazpi jauregi* astrologiko daude (Ilargiaren posizioak) Tigre Zuriaren barruan. Izenak eta izar determinatzaileak hauek dira:

## Jatorria 
Txinako kulturan, tigrea piztien erregea da, eta, bere kopetan,  sinboloarekin (pinyineraz *wang*, literalki *errege*) aurkeztu da mendeetan zehar. Kondairaren arabera, tigrearen buztana zuritu egingo zen 500 urte betetzerakoan. Horrela, tigre zuria izaki mitologiko moduko bat bihurtu zen.  Enperadoreak erabateko bertutez gobernatzen zuenean edo mundu osoan bakea zegoenean bakarrik agertuko zela Tigre zuria esaten zen. Wu Xing-en teorian kolore zuriak mendebaldea ere adierazten duenez, Tigre Zuria Mendebaldeko zaindari mitologiko bihurtu zen. 

## Gurtza 
Han dinastiaren garaian, Tigre Zuriaren Jainkoa gurtzeko ohitura zaharra zegoen Huiji-n (Zhejiang-en) ilargiaren lehen hilaren 14an Baihu tenpluan, Weiyang-eko lau tenpluetako batean. Testu-ikerketen arabera, tigre zuriaren gurtza antzinako Qiang Rong herrietan agertzen da. Gaur egun, Txinako Yi, Bai, Buyi eta Tujia nazionalitateek, oraindik ere, tigre zuriari «gure» arbaso deitzen diote, bere buruari «Liba» eta «Baidi Tianwang» deituz, Tigre Zuriaren izarra mundura jaitsi eta zazpi gizon eta emakume jaio zirela uste baitute.

Txinako artean, tigre zuria herensugearekin batera agertzen da maiz. Tigre zuriak boterea eta armada sinbolizatzen ditu. Hori dela eta, antzinako tigre zuriari izena ematen dioten gauza asko gai militarrekin lotuta daude, hala nola antzinako armadako tigre zuriaren bandera eta armada agindu dezakeen ikurra.

## Erreferentziak 
## Ikus, gainera 
* Feng shui
* I Ching

## Kanpo estekak
Carolyn Bertozzi

**Carolyn Ruth Bertozzi** (Boston, 1966ko urriaren 10a) estatubatuar kimikaria da. 2022ko Kimikako Nobel Saria jaso zuen Morten P. Meldal eta Karl Barry Sharplessekin batera klik kimika eta kimika bioortogonalaren garapenagatik.

Kimika ikasketak egin zituen Harvardeko Unibertsitatean eta Kaliforniako Unibertsitatea Berkeleyn. Birusak gorputzeko azukreekin batu daitezkeela aurkitu zuen eta glikobiologian aritu zen. Kimika bioortogonala terminoa sortu zuen, sistema biziekin bateragarriak diren erreakzio kimikoak definitzeko.

Tresna kimikoekin lan egiten du zelulen azaleko azukreak aztertzeko eta nola gaixotzen diren aztertzeko, hala nola minbizia, hanturak edo Covid-19a. Berkeleyko Unibertsitatean lan egiten du eta lesbiana da.
Clitoria

***Clitoria*** Fabaceae familiako landare loredun genero bat da. Eskualde tropikal ia guztietan agertzen da, baina batez ere Amerikan. 178 espezie deskribatu dira, baina horietatik 64 bakarrik onartzen dira.

## Deskribapena 
Hostoak pinatuak dira eta loreak bakarka edo luku txikitan jaiotzen dira. Bere lore-egitura leguminosoa bada ere, loreak alderantzikatuta agertzen dira, gilaren petaloa goiko aldean dutela, behealdean izan beharrean, eta polena intsektuen bizkarrean jartzen da, sabelean jarri beharrean.

## Erabilerak 
*Clitoria ternatea*ren sustraiak medikuntza ayurbedikoan erabiltzen dira.

## Taxonomia 
Generoa Linneok deskribatu eta *Species Plantarum* 2: 753 lanean argitaratu zen. Izenaren jatorria giza klitoriarekin duen antza da.

### Espezieak 
[thumb|upright=1.1|*[Clitoria ternatea*ren barietate zuri-urdina]]
Gaur egun honako espezieak onartzen dira:

**Clitoria amazonum* Mart. ex Benth.
**Clitoria andrei* Fantz
**Clitoria annua* J.Graham
**Clitoria arborea* Benth.
**Clitoria arborescens* R.Br.
**Clitoria australis* Benth.
**Clitoria brachycalyx* Harms
**Clitoria brachystegia* Benth.
**Clitoria canescens* Pittier ex Fantz
**Clitoria cavalcantei* Fantz
**Clitoria cearensis* Huber
**Clitoria chanondii* Chuakul
**Clitoria cordiformis* Fantz
**Clitoria cordobensis* Burkart
**Clitoria coriacea* Schery
**Clitoria dendrina* Pittier
**Clitoria densiflora* (Benth.) Benth.
**Clitoria epetiolata* Burkart
**Clitoria fairchildiana* R.A.Howard
**Clitoria falcata* Lam.
**Clitoria flagellaris* (Benth.) Benth.
**Clitoria flexuosa* Fantz
**Clitoria fragrans* Small
**Clitoria froesii* Fantz
**Clitoria glaberrima* Pittier
**Clitoria guianensis* (Aubl.) Benth.
**Clitoria hanceana* Hemsl.
**Clitoria hermannii* Fantz
**Clitoria heterophylla* Lam.
**Clitoria humilis* Rose
**Clitoria irwinii* Fantz
**Clitoria javanica* Miq.
**Clitoria javitensis* (Kunth) Benth.
**Clitoria juninensis* Fantz
**Clitoria kaessneri* Harms
**Clitoria kaieteurensis* Fantz
**Clitoria lasciva* Bojer ex Benth.
**Clitoria laurifolia* Poir.
**Clitoria leptostachya* Benth.
**Clitoria linearis* Gagnep.
**Clitoria macrophylla* Wall. ex Benth.
**Clitoria magentea* Fantz
**Clitoria mariana* L.
**Clitoria mexicana* Link
**Clitoria monticola* Brandegee
**Clitoria moyobambensis* Fantz
**Clitoria mucronulata* Benth.
**Clitoria nana* Benth.
**Clitoria nervosa* Herzog
**Clitoria obidensis* Huber
**Clitoria pendens* Fantz
**Clitoria pilosula* Wall. ex Benth.
**Clitoria plumosa* Fantz
**Clitoria polystachya* Benth.
**Clitoria pozuzoensis* J.F.Macbr.
**Clitoria sagotii* Fantz
**Clitoria selloi* Benth.
**Clitoria simplicifolia* (Kunth) Benth.
**Clitoria snethlageae* Ducke
**Clitoria speciosa* Cav.
**Clitoria steyermarkii* Fantz
**Clitoria stipularis* Benth.
**Clitoria ternatea* L.
**Clitoria triflora* S.Watson
**Clitoria tunuhiensis* Fantz
**Clitoria woytkowskii* Fantz

## Erreferentziak 
## Kanpo estekak
Anna Pavlyk

**Anna Pavlyk** (Monastyrske, Kosiv, Ukraina, 1855eko urtarrilaren 26a &ndash; Lviv, 1928ko urriaren 13a) ukrainar idazle eta aktibista sozial eta kulturala izan zen, Galitzian emakumeen mugimenduan aktiboki parte hartu zuena. 

## Biografia 
Monastyrske herrian jaio zen, orain Kosiv hiriaren zati den herrian. Familiaren finantza-baldintza zailak zirela eta, ezin izan zuen sistematikoki eskolara joan. Ikasteko gogo handia zuen, baina bere kabuz bakarrik egin zezakeen, liburuak irakurriz. Mykhallo Pavlyk nebak bidali zizkion liburuak eta aldizkariak Kosiven artean banatu zituen, eta bertako agintariek jazarri egin zioten.

1877an, Pavlyk bi aldiz atxilotu eta kondenatu zuten: urtarrilean eta udan, Ivan Franko, Mykhailo Pavlyk, Ostap Terletsky eta beste batzuekin batera.

Mykhailo Drahomanoven arreba, Olga Drahomanova-Kosach (Olena Pchilka ezizen literarioa), Anna Pavlyk Ivan Franko idazlearen bidez ezagutu zuena, bere lanean interesatuta zegoen. 1887an, Nataliya Kobrynskarekin batera, Pavlyk Galitzia eta Naddnipro eskualdeko emakumeen lanen almanaka bat argitaratu zuen, *Lehen* *koroa,* non Pavlyken istorio labur bat argitaratu zen.

1920ko hamarkadan, Pavlyk, ezkongabe egon zenak, Monastyrske herriko umezurtzei lagundu zien eta umezurztegi bat eta etxe bat eraikitzeko asmoa zuen, bereziki erositako lursail batean, non gaiso zeuden ukrainar idazleek atseden hartzeko eta sormenez lan egiteko aukera izango zuten. Hala ere, bera ez zen horretaz konturatu bat-bateko heriotza baten ondorioz.

Anna Pavlyk 1928ko urriaren 13an hil zen Lviv hirian eta bertan lurperatu zuten. 

## Sariak eta aintzatespenak 
* Kosiven, kale batek bere izena darama.

## Erreferentziak
Paulo César (futbolaria)

**João Evangelista Santiago Dino** (Surubim, Brasil, 1952ko maiatzaren 11 - 2022ko urriaren 4a), gehienbat **Paulo Zesar** bezala ezaguna, futbolari brasildarra izan zen eta aurrelari gisa aritzen zen.

## Ibilbidea 
### Brasilen 
Recifen futbolean jokatuz hazi zen. 1970eko hamarkadaren hasieran, Cacique eta Independenteko taldeetan jokatu zuen, Pernambuco estatuko bi klub txikienetakoetan.

1974an, kontratu bat sinatu zuen Parnahybaren alde, Piaudar Txapelketarako. *Kamiseta* zuri-urdinaren klubarekin titular bihurtu zen, eta Estatuko txapelketan bigarren postua lortu zuen, bai taldeei dagokienez, bai bakarka golegileen rankingean.

1977an, Maranhão estatuko São Luiseko Moto Clubari saldu zioten; han, estatuko txapelketa irabazi zuen, eta sartutako gol kopuru handiena lortu zuen, 22 guztira.

Paysandu-ri mailegua eman ondoren, 1992ko Brasilgo Kopa jokatu zuen, São Luiseko Moto Clubaren koloreak ordezkatuz. Han, 14 partidatan 4 gol markatu zituen. Gero, Ferroviário-EEra pasatu zen 200.000 cruzeiroren truke, eta estatuko txapelketan 29 gol markatu zituen. Goleatzaile gorena izan zen. Gero, El Santa Cruzek erosi egin zuen, 1.800 000 cruzeiro ordainduta.

### Ekuadorren 
1981ean, Ekuadorrera joan zen bizitzera, Guayaquilgo Barcelona Sporting Clubek erosi baitzuen pasea, baina birkokatze-arazo bat zela eta, klubak erabaki zuen maileguz bidaltzea Quitoko Ligara, aldaketa osatzeko. Quitoko Ligarekin 25 gol markatu zituen, eta bere karrerako goleatzaile nagusiaren hirugarren titulua lortu zuen. Ondoren, Barcelona Sporting Clubak bere plantillan sartzea erabaki zuen. 

1983an, Ekuadorreko Txapelketako goleatzaile nagusia izan zen berriro, 28 golekin. Alcides de Oliveira herrikidearen ondorengoa izan zen aurreko urtean 22 golekin irabazi zuena.

1985ean Filanbancora joan zen eta denboraldi ona izan zuen, baina ez zuen lortu titulu nazionala irabaztea.

## Ezaugarri teknikoak 
Aurrelari gisa jokatu zuen. Erdiko aurrelariaren rola bete zuen, eta 9 zenbakiarekin jantzi zuen elastikoa. Trebetasun tekniko finik ez zuen arren, goleatzaile gisa zituen dohainengatik nabarmendu zen. Oso trebea izan zen buruko tiroetan eta penalti eremuan posizio egokia aurkitzen, gola errazago bukatzeko.

## Bizitza pertsonala 
Pernambucoko estatuan jaio zen, eta Recifen bizi izan zen hasieran. Gero, hainbat aldiz aldatu zen, bere futbol-karrerari jarraituz. 1981ean Ekuadorrera iritsi zen, lehenbizi Guayaquilera eta gero Quitora. Azken hiri horretan, bere emazte brasildarra hil zen; gero, Ekuadorreko emakume batekin ezkondu zen berriro.

Futbolean bere ibilbidea amaitu ondoren, Guayaquilen jarri zen bizitzen eta bere negozioa hasi zuen.

2022ko urriaren 4an hil zen Guayakilen, bere osasunarekin zituen arazoengatik.

## Erreferentziak 
## Kanpo estekak 
* João Evangelista Santiago Dino
* Estatistikak
Inozibe udareusain

**Inozibe udareusaina** (*Inocybe pyriodora*) *Inocybaceae* familiako onddo espezie bat da. Toxikoa da.

## Deskribapena 
**Kapela:** 4 eta 8 cm bitarteko diametrokoa, nahiko haragitsua, hasieran kanpai itxurakoa eta gero zabaldu egiten da, okre-gamuza kolorekoa edo lehoi kolorekoa, ilunagoa erdian, zuntzexkaz edo ezkata ilunagoez estalia diskoan eta ertz fibrilosoarekin eta urratuarekin.

**Orriak:** Eskotatuak,nahiko estu eta zabalak, gaztetan krema kolorekoak eta gero marroi-kanela kolorekoak.

Orri eskotatuak: Oinera iritsi baino lehentxeago eskote txiki bat duten orriak.

**Hanka:** Zilindrikoa, pixka bat lodiagoa oinarrian, zurixka eta zuntz txiki arrexka kolorekoekin, goian izan ezik, hor zuria eta pruinaduna da.

**Haragia:** Lodia, itxia, zurixka, aireak ukitzean berehala arrosa zikin kolorekoa bihurtzen da.

**Etimologia:** *Inocybe* terminoa, muskulua, nerbioa, zuntza, esan nahi duen "oso inós" hitzetik eta burua esan nahi duen "cybe" hitzetik dator; hau da zuntzezko kapela.

## Toxikotasuna 
Toxikoa da. Sindrome miko-kolirnegikoa  eragiten du.

### Nahasketa arriskua 
*Inocybe corydalina* eta *Inocybe bongardii* toxikoak, antzekoak dira.

## Sasoia eta lekua 
Udan eta udazkenean, hostozabalen eta koniferoen baso hezeetan.

### Banaketa eremua 
Europa, Ipar Amerika.

## Erreferentzia 
## Kanpo estekak
Per Bredesen

**Per Bredesen** ( Horten, Norvegia ; 1930eko abenduaren 22a - *ibidem*, 2022ko urriaren 3a  ) aurrelari postuan jokatu zuen norvegiar futbolaria izan zen.

## Erreferentziak 
## Kanpo estekak 
* transfermarkt 
* munduko futbola
Margaret Satterthwaite

**Margaret Lockwood Satterthwaite** (AEB, 1969) 2023ko urtarrilaren 1etik aurrera Epaile eta legelarien independentziaren gaineko Kontalari Berezia.

## Biografia 
Literaturan lizentziatua (1990), New Yorkeko Lang Collegen eta Literaturan Masterra Kaliforniako Unibertsitatean (1995) eta Juris Doctor New Yorkeko Zuzenbide Unibertsitate Eskolan (1999). Zuzenbide Klinikoko irakaslea da New Yorkeko Zuzenbideko Unibertsitate Eskolan, Robert eta Helen Bernstein Giza Eskubideen Institutuko Fakultateko Zuzendaria eta Giza Eskubideen eta Justizia Globalaren Zentroko zuzendarikide fakultatiboa. Aurretik, Melbourneko Unibertsitatean ere aritu da. NBE Emakumeak zein Nazioarteko Justizia Auzitegian kargu juridikoak izan ditu, baita Abokatuen Giza Eskubideen Batzordea, AEBetako Apelazio Auzitegia, Haitiko Egia Nazionala eta Justizia Batzordea eta Amnistia Internazionalean ere. 

2022an, Nazio Batuen Giza Eskubideen Kontseiluaren 51. batzarrean Epaile eta legelarien independentziaren gaineko Kontalari Berezia izendatu zuten, Diego García-Sayan ordezkatzeko, karguan 2023ko urtarrilaren 1ean hasiko da.

## Argitalpenak 
* *The Struggle for Human Rights: Essays in Honour of Philip Alston* (Oxford University Press, 2021) (ed. with Nehal Bhuta, Florian Hoffmann, Sarah Knuckey and Frédéric Mégret).
* "Trauma, Depression, and Burnout in the Human Rights Field: Identifying Barriers to Resilient Advocacy," 49 *Colum. Hum. Rts. L. Rev.* 267 (2018) (with Sarah Knuckey and Adam Brown).
* "Coding Personal Integrity Rights: Assessing Standards-Based Measures Against Human Rights Law and Practice," 48 ''N.Y.U. J. Int'l L. & Pol.* 513 (2016)
* "The Trust in Indicators: Measuring Human Rights," 27 *Berkeley J. Int’l L.* 256 (2009) (with AnnJanette Rosga)
* "Rendered Meaningless: Extraordinary Rendition and the Rule of Law," 75 *Geo. Wash. L. Rev.'' 1333 (2007)

## Sariak eta Aitortzak 
* 2014an, Legal Teaching Award (NYU School of Law Almni Association).
* 2011n, Podell Distinguished Teaching Award (NYU School of Law).
* 2009an, Pioneer of Justice and Equality for Women and the Law Award (Women’s Association of Law Students, Pace University School of Law).

## Erreferentziak 
## Kanpo estekak
Thom Yorke

**Thomas Edward "Thom" Yorke** (Wellingborough, 1968ko urriaren 7a) ingeles musikari eta abeslaria da, *Radiohead* taldeko kidea.

1985ean Radiohead taldea sortu zuen bere ikaskideekin. Gitarra eta teklatua jo, abestu eta abestiak idazten ditu.

Giza eskubideen, animalien eskubideen, ingurumenaren eta bakezaletasunaren aldeko aktibista ere bada.

## Bakarkako diskografia 
### Estudioko albumak 
* *The Eraser* (2006)
* ''Tomorrow's Modern Boxes* (2014)
* *Anima* (2019)

### Soinu-bandak 
**When the Dragon Swallowed the Sun* (2010)
**The UK Gold* (2013; Robert Del Najarekin batera)
**Why Can't We Get Along* (2018; Rag & Boneren film laburra)
**Time of Day* (2018; Rag & Boneren film laburra)
**Suspiria'' (2018)

## Kanpo estekak
Office of Strategic Services

**Office of Strategic Services (OSS)** Ameriketako Estatu Batuetako inteligentzia zerbitzua izan zen Bigarren Mundu Gerraren garaian (1942-1945). CIAren aurretikotzat hartzen da.

## Erreferentziak 
## Kanpo estekak
Sara Lee (borrokalaria)

**Sara Ann Lee** (Hope, Michigan, 1992ko ekainaren 7a &ndash; San Antonio, Texas, 2022ko urriaren 6a) estatubatuar borrokalari profesional eta ospetsu bat izan zen. 2015 eta 2016 urteen artean WWE konpainian izan zuen denbora laburragatik ezaguna zen, *WWE Tough Enough* programako seigarren denboraldia irabaziko zuen lehen urtea izanik, konpainian urtebeteko kontratua emango zion bera. Borrokalari gisa, partida batzuetan agertu zen NXT markak egindako zuzeneko ekitaldietan.

## Haurtzaroa 
Lee Hope Township-en (Michigan) jaio eta hazi zen. Denbora batez halterofilian lehiatu zen. 2010ean Meridian High School-en graduatu zen, eta Michigan-en kokatutako Delta College-n diagnostiko-ekografia medikoa ikasi zuen.    

## Karrera 
### WWE (2015-2016) 
2015eko ekainean, Lee *WWE Tough Enough program*aren seigarren denboraldiko hamahiru finalistetako bat zela iragarri zuten.  Lehiaketan bost kanporaketetan arriskuan egon ondoren,    abuztuaren 25ean Josh Bredl-ekin batera ikuskizunaren irabazle aukeratu zuten, biak garaile izan ziren emisioaren zaleen bozketaren ondorioz, sari gisa 250.000 $ eta urtebeteko kontratua WWErekin. Finalean, Lee-k **Hope** izenarekin aurkeztu zuen bere burua eta Alicia Fox-en aurka bakarkako borroka batean galdu zuen.  

Irailean, Lee NXT garapen-lurraldera esleitu zuten, Orlando-n (Florida) dagoen WWE Performance Center-en egoitza nagusira, borrokalari profesional gisa bere prestakuntza formala hasteko.   NXT-n debuta egin zuen 2016ko urtarrilaren 16an zuzeneko ekitaldi batean, non promozio bat egin zuen bere benetako izena erabiliz eta zakar antzera jokatuz.  Urtarrilaren 30ean NXTren zuzeneko beste ekitaldi batean, ring-en debuta egin zuen Divas taldekako hiru-hiru taldehiruko taldeen eta hiru Divaren arteko borroka batean parte hartuz, eta bertan Mandy Rose, *Tough Enough* -eko bere bikotea ere izan zen.  Urriaren 2an, WWE kontratutik kaleratu zutela jakinarazi zioten. 

## Bizitza pertsonala eta heriotza 
Sara Lee Orlando-n bizi izan zen, Floridan.  2017ko abenduaren 30ean, Wesley Blake borrokalari profesionalarekin ezkondu zen.  Elkarrekin hiru seme-alaba izan zituzten, Piper izeneko neska bat (2017ko maiatzaren 1ean jaioa)  eta bi mutil, Brady (2019ko otsailaren 27an jaioa) 

Lee 2022ko urriaren 6an hil zen, 30 urte zituela. Haren heriotzaren arrazoiak ez dira publikoki ezagutarazi. 

## Txapelketak eta lorpenak 
* **WWE**
** Tough Enough VI &ndash; Josh Bredl -ekin

## Erreferentziak 
## Kanpo estekak
Identity V

**Identity V** (euskaraz V. identitatea, txineraz 第五人格) NetEase enpresak Txinatarra beta publikoa argitaratu zuen 2018ko apirilaren 2an, ondoren Txina kontinenteko plataforma guztietan abiarazi zen urte berdineko apirilaren 12an. 2018ko uztailean jarri zen martxan gailu mugikorretarako. iOS App Store, Bluetooth Google Play Store eta Windows ordenagailuetan dago eskuragarri.

Video jokoa hainbat plataformetan jokatu daiteke, telefono mugikorretan zein ordenagailuetan, eta 7 hizkuntza ezberdin daude eskuragarri, horietako batzuk honako hauek dira; Ingelera, Txinatarra, Japoniera, Arabiarra, Errusiera, Korearra...

Orpheus izeneko detektibe bati jarraitzean datza jokoa, zeina heriotza misteriotsuak argitzen saiatuko den. Partidak bost jokalarik osatzen dituzte eta horietako batek beste jokalariak kanporatu behar ditu helburuak bete eta ihes egin aurretik.

Jokoaren estiloa eta jokabideari dagokionez, Identity V free-to-play (doako jokoa) jolaskide anitzeko biziraupen beldurrezko joko asimetrikoa da, eta bertako estruktura osatzen da 5 jolaskide ronda bakoitzeko, zeinetan, alde batetik,  horietako bakarra "Hunter" izena hartzen du eta helburu bezala dauka beste lau jolaskideak arrapatzea/hiltzea aipatutakoak dauzkaten zereginak bete ez dezaten.

## Erreferentziak 
## Kanpo estekak
Hope (Midland konderria, Michigan)

**Hope** (ingelesez: *Hope Township*) AEBetako Michigan estatuan dagoen Midland konderrian dagoen udalerri bat da. 2010ean 1.361 biztanle zituen eta 22,5 km²-ko  biztanle dentsitatea. [2]

## Geografia 
Estatu Batuetako Errolda Bulegoaren arabera, udalerriak 60,49 km²-ko azalera du guztira, horietatik 59,63 km² kontinenteari dagozkio eta (% 1,42) 0,86 km² ura da.

## Demografia 
2010eko erroldaren arabera 1.361 pertsona bizi ziren Hope Township-en. Biztanleriaren dentsitatea 22,5 bizt/km² zen. 1.361 biztanleetatik % 97,06 zuriek osatzen zuten Hope Township, % 0,73 afroamerikarrak ziren, % 0,37 amerindiarrak ziren, % 0,88 asiarrak ziren eta % 0,96 arraza mistoa zen. Biztanleria osotik % 0,88 edozein arrazatako hispanoak edo latinoak ziren.

## Erreferentziak 
## Kanpo estekak
Epepeotes desertus

***Epepeotes desertus*** Epepeotes generoko kakalardo Cerambycidae familiakoa da, Lamiinae subfamiliakoa. Lineo ikerlariak 1758an zientifikoki deskribatu zuen. Indonesian eta Filipinetan banatzen da. 18-36 milimetroko luzetara neurtzen du.

## Azpiespezieak 
* *Epepeotes desertus desertus* (Linnaeus, 1758)
* *Epepeotes desertus obscurus* Aurivillius, 1926
* *Epepeotes desertus rhobetor* (Newman, 1842)

## Erreferentziak 
## Kanpo estekak
Amaia Elizagoien

**Amaia Elizagoien Varela "Ameli"** (Oronoz, Baztan, Nafarroa Garaia, 1994ko azaroaren 29a) ipuin-kontalari profesionala, bertsolaria eta idazlea da.

## Bizitza 
### Lehen urratsak 
2-3 urte zituenetik Amaia Oronozen bizi izan da. *Ameli* du izen artistikoa.Txikitatik bertso eskolan ibilitakoa da, Donezteben, Estitxu Arozenarekin eman zituen bere lehen pausoak eta ondoren aitarekin, Bittor Elizagoienekin jarraitu zuen. Txikitatik bertso paper lehiaketetan eta txapelketetan parte hartu izan du. 2008an gaztetxoen txapela jantzi zuen eta bi alditan kantatu du gaztetxoen Euskal Herriko txapelketan. 2013an kantatu zuen lehen aldiz Nafarroako txapelketan.

Haur Hezkuntza ikasi zuen Bergaran, eta garai horretan ezagutu zuen ipuin-kontalaritzaren mundua. Ondoren Gasteizen egin zuen Haur Hezkuntzako gradua, EHUn.
thumb|250px|Amaia Elizagoien eta Begoña Durruty
### Ibilbide profesionala 
Irakasle ikasketak egin zituen arren, ipuin-kontalari aritzen da batez ere. Ipuin kontalari profesionala da 2015etik.*Ofizio hau aunitz maite dut. Pribilegio bat da kontalaritzaz bizi ahal izatea Euskal Herrian.* *Kontalari bezala nire helburua beti izan da gure antzinakoek egin duten lana transmititzea, baina gaur egungo gizartera egokituz.*Ipuin kontaketa musikatuak ere egiten ditu Irati Celestino musikariak lagunduta. Txikitatik izan du ahozko transmisioarekin harreman estua, amak erakutsi zion ipuinen mundua.  
Adin guztietakoentzat kontatzen ditu ipuinak. Bertsolari ere jarduten du eta kazetari lanetan ere ibiltzen da, Xaloa telebistan. Idazle lanean berriz,  besteak beste, Begoña Durrutyk ilustratutako ipuinari hitzak jarri dizkio.
* Plentzian *Txanpon baten truke.* 2019.

* *Ipuingarria izango da. Liburuaren festa*, 2021eko azaroaren 4, 5, 6 eta 7an Iruñean.
* Ondarroan Txomin Agirre udal liburutegian. LH2ko umeentzako saioa.

### Formakuntza saioak 
* 2022an  Elgetan kontalaritzari buruzko formakuntza gidatu zuen.

### Argitalpenak 
* *Oihanean sentitu. Bideak bertze ipuin* liburuko narrazioak, Baztan-Bidasoa Turismo Elkarteak plazaratutakoa.

## Bertsolaritza txapelketak
* Nafarroako Eskolarteko Bertsolari Txapelketa
** Txapelduna: 2008 (Gaztetxoen mailan)
** Txapeldunordea: 2010
* Euskal Herriko Eskolarteko Bertsolari Txapelketa
** Parte hartzea: 2008 eta 2010
* Nafarroako Bertsolari Txapelketa
** Finalaurrekoak (2): 2015, 2025
** Final-laurdenak (3): 2013, 2017 eta 2019
* Bardoak: Nafarroako taldekako bertso ekimena
** Parte hartze (4): 2012, 2014, 2016 eta 2020.

## Sariak
* Señora sariketa (1): 2025 (Malen Altzuartekin)

## Erreferentziak 
## Kanpo estekak 
* Elkarrizketa: Sudurgorri, 21  Xaloa Telebista,.
* Elkarrizketa: Transmisioari egin diogun omenaldia da Berria, 2022.11.03
Epepeotes

***Epepeotes*** **Lamiinae** koleoptero subfamilia da, *Cerambycidae* generokoak. 

## Espezieak 

* *Epepeotes ambigenus*
* *Epepeotes andamanicus*
* *Epepeotes basigranatus*
* *Epepeotes birmanus*
* *Epepeotes ceramensis*
* *Epepeotes commixtus*
* *Epepeotes desertus*
* *Epepeotes diversus*
* *Epepeotes elongatus*
* *Epepeotes fimbriatus*
* *Epepeotes gardneri*
* *Epepeotes himalayanus*
* *Epepeotes indistinctus*
* *Epepeotes integripennis*
* *Epepeotes jeanvoinei*
* *Epepeotes laosicus*
* *Epepeotes lateralis*
* *Epepeotes lugubris*
* *Epepeotes luscus*
* *Epepeotes meleagris*
* *Epepeotes nicobaricus*
* *Epepeotes nitidus*
* *Epepeotes pictus*
* *Epepeotes plorator*
* *Epepeotes schlegelii*
* *Epepeotes strandi*
* *Epepeotes taeniotinus*
* *Epepeotes timorensis*
* *Epepeotes uncinatus*
* *Epepeotes vestigialis*
* *Epepeotes vittatus*

## Erreferentziak 
## Kanpo estekak
Epepeotes uncinatus

***Epepeotes uncinatus*** Epepeotes generoko kakalardo Cerambycidae familiakoa da, Lamiinae subfamiliakoa. Gahan ikerlariak 1888an zientifikoki deskribatu zuen. Indian, Lao, Myanmar, Nepalen, Txinan eta Butanen banatzen da. 14-28 milimetroko luzetara neurtzen du. Hegaldia martxotik  uztaila arte eta urrian egiten dute.

## Erreferentziak 
## Kanpo estekak
Epepeotes ambigenus

***Epepeotes ambigenus*** Epepeotes generoko kakalardo Cerambycidae familiakoa da, Lamiinae subfamiliakoa. Chevrolat ikerlariak 1841ean zientifikoki deskribatu zuen. Filipinetann eta Taiwanen banatzen da. 23-30 milimetroko luzetara neurtzen du. Hegaldia urtarrilan, martxoan, apirilan, ekaina,  uztailan, urrian eta azaroan egiten dute.

## Azpiespezieak 
Bi dira:
* *Epepeotes ambigenus ambigenus* (Chevrolat, 1841)
* *Epepeotes ambigenus formosanus* Breuning, 1943

## Erreferentziak 
## Kanpo estekak
Aurea Etxaniz

**Aurea Etxaniz Beitia** (Soraluze, Gipuzkoa, 1922ko urriaren 4a &ndash; Caracas, Venezuela, 2019ko apirilaren 17a) erraketista profesionala izan zen

## Bizitza 
### Lehen urratsak 
Aurea Etxaniz Beitia osabaren eskutik hasi zen frontoian, esku-pilotan hasi ere. Jose Etxaniz zen Aurea Etxanizen osaba eta Azkoitiko frontoiko arduraduna zen hura. Alabari eta lobari, biei erakutsi zien pilotan jokatzen, Azkoitian; hain ondo eze Fernando Alberdik, Aurea Etxanizen lobak, etxean askotan entzunda duen moduan, “12 urte ingurura arte, ez zegoen Soraluzen inor, ezta mutilik ere, esku-pilotan Aureari irabaziko zionik”. 

Pilotari primerakoa izanda, Aurea Etxaniz Beitiari parean tokatu zitzaion joan den mendeko hasiera hartan bizi izan zen testuinguru berezia: erraketisten sorrera, haien gorakada eta kirol-mota horren profesionalizazioa.

## Ibilbide profesionala 
20 urtekin hasi zen Aurea erraketista profesional gisa. 1.942 urtean Cusco izeneko enpresari batek egin zion lehenengo kontratoa Sabadellgo frontoian jokatzen hasteko. Zazpi urteko ibilbide profesionala egin zuen Etxanizek, Espainiako hainbat frontoitan jokatuz atzelari moduan: Sabadellen, Logroñon, Las Palmas Kanaria Handikoan eta Santa Cruz Tenerifekoan.

Orduko prentsak ondo goraipatu zuen:*"Ikuspuntu guztietatik pelotari ona... oso zehatza... badaki noiz eutsi pilota eta noiz indarrez eman... den ezkertirik onenetarikoa..."*
thumb|250px|Aurea Etxaniz, Sabadellgo frontoian. 1942. urtean
## Erretiroa 
Santa Cruz Tenerifeko frontoian jokatzen ari zela José Acosta ezagutu zuen, bere gizona izan zena. Azken partidua Las Palmas Kanaria Handikoan jokatu  zuen, 1.948ko abuztuaren 18an. Bertan ondo irabazitako omenaldia egin zioten. 

Ezkondu eta gero Caracasera joan ziren senar-emazteak, bertan bizi izatera, 1.949ko urtarrilaren 7an. Bi seme eta alaba izan zituzten.

Azken urteak Caracasen bertan eman zituen, alabarekin. 

## Heriotza 
2019ko apilaren 17an hil zen Caracasen eta errautsak Soraluzera ekarri zituzten, berak oso maitatua zuen toki batean lurperatzeko.

## Erreferentziak 
## Kanpo estekak 
* Apostando por ellas. Historia de las raquetistas
* Raketistak Lehen eta Orain. Domentala
* Emakume erraketistak. Erakusketa
* Erraketistak aitzindariak pilotaren munduan
Jesús del Muro

**José de Jesús del Muro López** (1937ko azaroaren 30a - 2022ko urriaren 4a)  Mexikoko futbol entrenatzailea eta jokalaria izan zen.

Bere ibilbidean Atlas ( 1954–1965 ), Veracruz (1965), Cruz Azul (1966 eta 1971) eta Toluca (1969 eta 1973) taldeetan aritu zen.

1958an Mexikoko selekzioko kide egin zen, eta FIFA Munduko Kopako hiru txapelketetara joan zen: 1958, 1962 eta 1966, azken txapelketako zazpi partidatan  eta sailkapeneko bi partidatan parte hartuz. Bere 40. eta azken nazioarteko partida 1968an izan zen.

Del Muro 1973an erretiratu zen eta entrenatzaile bihurtu zen, Toluca (1972–1973), Pachuca (1973), Jalisco (1974–75) eta Cruz Azul kudeatuz, azken hau 1997an entrenatuz. Mexikoko selekzioko entrenatzaile laguntzailea izan zen 1978ko Munduko Txapelketan, eta FIFAko 20 urtez azpiko Munduko Kopako entrenatzailea (1977–78 eta 1980), Mexikoko U17ko entrenatzailea (1987–88 eta 1995–97). eta 20 urtez azpiko selekzioak (1984–86, 1995 eta 1998–2000).

## Erreferentziak 
## Kanpo estekak 
* FIFA.com - Banakako errekorra FIFA txapelketetan